IZZIVI IN PRILOŽNOSTI GOSPODARSTVA
2025-11-20 17:00 (Africa/Abidjan) | Slovenija
Vabljeni na dogodek z omizjem IZZIVI LOKALNEGA GOSPODARSTVA, kjer bomo spregovorili o priložnostih, izzivih in potrebah podjetij v lokalnem okolju – v času, ko se slovensko gospodarstvo sooča z negotovimi gospodarskimi razmerami, pomanjkanjem kadrov, rastjo stroškov in nepredvidljivo davčno politiko, hkrati pa se približujejo državnozborske volitve, ki bodo zaznamovale gospodarsko politiko prihodnjih let.

Datum in čas: četrtek, 20. november 2025, ob 17.00
Kraj: Kulturni center Primoža Trubarja, Šentjernej – https://maps.app.goo.gl/TvcPSBiJhW1N8eSs5
Osrednji govorec na dogodku bo Marko Lotrič, uspešen podjetnik, ki je iz garažnega podjetja ustvaril mednarodno poslovno skupino Lotrič Metrology z desetimi podjetji v osmih državah. Z nami bo delil svojo podjetniško zgodbo, izkušnje iz razvoja poslovne skupine ter pogled na prihodnost slovenskega gospodarstva v zahtevnih razmerah.
Na dogodku bodo sodelovali in svoje poglede predstavili še:

Jože Simončič – župan Občine Šentjernej,
Tomaž Kordiš – direktor Gospodarske zbornice Dolenjske in Bele krajine,
Radko Luzar – podjetnik s 30-letno tradicijo (L-Tek),
Anže Plevnik – mladi podjetnik (BMC Solutions)

Pogovor bo povezovala dr. Monika Kirbiš Rojs.
Udeležba na dogodku je brezplačna, vendar je prijava obvezna, saj je število mest omejeno. Prijavite se preko spletnega obrazca:
https://forms.gle/mTP9974cGxfnQw9n8

Dogodek bomo zaključili s pogostitvijo, ki bo priložnost za neformalni pogovor, druženje in mreženje med podjetniki, predstavniki lokalnih institucij ter drugimi udeleženci.
Vabljeni!
—

"POJEMO RADI, OSTAJAMO MLADI"
2025-11-22 18:00 - 20:00
Mešani pevski zbor Društva upokojencev Šentjernej
vabi na drugi pevski koncert
“Pojemo radi, ostajamo mladi” v soboto, 22.novembra 2025, ob 18.uri
v Kulturnem centru Primoža Trubarja.

Gostje večera:
Ženska vokalna skupina FORTUNA
Nina in Leja ŠINKEC
Mladi FRANČIČI
Harmonikarski orkester Šentjernej

VSTOPNICE: 10 EUR
Vljudno vabljeni.

SIJAJ, SIJAJ SONČECE
2025-11-25 17:00
Igrano lutkovna predstava
SIJAJ, SIJAJ SONČECE

Produkcija Lutkovno gledališče Maribor
REŽIJA: Brina Klampfer Merčnik
IGRAJO: Metka Jurc, Rina Pleteršek in Andraž Jug
GLASBA: Branko Rožman
DRAMATURGIJA: Ana Duša
Ko se Liza zjutraj zbudi, babica za zajtrk na mizo postavi hlebec kruha. Tako lep in okrogel je kot žoga. Liza se z njim igra, hlebec pade na tla in se odkotali. Liza teče za njim v žitno polje, a pot do kruha je dolga. Na tej poti Liza spozna, da kruh ne pade kar sam z neba, temveč je zanj treba vse leto delati: dela zemlja, dela pšenica, dela vreme, dela človek, dela pečica in dela čas. Kruh prav res ne pade sam z neba.
PRIMERNO ZA STAROST 3+
TRAJANJE 4o minut
VSTOPNICE: 7 € redna cena

Vljudno vabljeni!

POTOPISNA DOŽIVETJA ŠENTJERNEJČANOV
2025-11-26 18:00 - 20:00
Spoštovani popotniki in vsi tisti, ki iščete ideje za svoja nova odkrivanja kotičkov sveta,
tokrat vas v sklopu potopisnih večerov z našimi rojaki vabimo na dogodivščine, ki sta jih
na nepozabnem popotovanju z avtodomom po NARODNIH PARKIH ZAHODNE AMERIKE
doživela MAJA in PAVEL SIMONČIČ z družino.
Sreda, 26.november 2025, ob 18.uri v Kulturnem centru Primoža Trubarja.
Pridružite se nam na prijetnem večeru, polnem zanimivih zgodb, fotografij in druženja.

Brezplačna udeležba.
Vljudno vabljeni!

10. REGIJSKO OCENJEVANJE IN RAZSTAVA POTIC
2025-11-28 10:00 - 2025-11-30 15:00
Društvo kmetic Šentjernej, KGZS – Zavod Novo mesto in Zveza kmetic Slovenije vas vabimo na 10. regijsko ocenjevanje in razstavo potic v Šentjerneju.
Slavnostna podelitev priznanj s kulturnim programom bo v nedeljo, 30. novembra 2025, ob 14. uri, v Kulturnem centru Primoža Trubarja v Šentjerneju.
Ogled razstave bo:

v soboto, 29.11.2025, od 9.00 do 17.00 ure in
v nedeljo, 30.11. 2025, od 7.00 do 13.45 ure.

Za sodelovanje se je potrebno prijaviti do četrtka, 27.11.2025 do 15. ure na tel. št. 031 391 750 (Tanja Luzar) ali na elektronski naslov d.kmeticesentjernej@gmail.com
Izdelki za ocenjevanje se zbirajo v petek, 28.11.2025, od 10. do 14. ure v avli KC Primoža Trubarja v Šentjerneju. Prijavljene izdelke bo ocenila strokovna komisija v skladu s pravilnikom.
V času razstave in po prireditvi možnost nakupa potic.

Vabljeni k sodelovanju in ogledu kraljice med sladicami – potice!

ŠE VEDNO ALICE
2025-12-01 19:30 - 21:30
Drama
ŠE VEDNO ALICE

Produkcija SNG Drama Ljubljana
REŽIJA: Matjaž Zupančič
PREVOD IN DRAMATURGIJA: Darja Dominkuš
IGRAJO: Polona Juh, Maja Sever, Bojan Emeršič, Domen Novak, Eva Jesenovec, Sabina Kogovšek, Matija Rozman
Pogled v notranjo pokrajino znanstvenice, ki jo na vrhuncu kariere prizadene Alzheimerjeva bolezen.
Znanstvenica Lisa Genova je leta 2007 objavila roman, v katerem je opisala, kako je pojav zgodnje Alzheimerjeve bolezni spremenil življenje lingvistke Alice Howland, ugledne profesorice na oddelku za kognitivno nevroznanost. Alice je bila pri skoraj petdesetih na vrhuncu znanstvene kariere, imela je odrasle otroke in uspešnega moža, tudi znanstvenika. Ko je začela pozabljati besede in se izgubljati na vsakdanjih poteh, se je začelo tudi njeno dolgo potovanje v neznano.
Predstava spremlja stopnjevanje bolezni in ob težkih preizkušnjah Alice in njenih najbližjih govori tudi o tem, da se življenje nadaljuje in da ni v njem nič samoumevno..
FOTO Peter Uhan
VSTOPNICE: 22 EUR redna cena, 20 EUR dijaki, študenti in upokojenci

Vabljeni!

MIKLAVŽEV KONCERT PIHALNEGA ORKESTRA OBČINE ŠENTJERNEJ
2025-12-06 19:00 - 21:00
Miklavžev koncert Pihalnega orkestra Občine Šentjernej
Člani Pihalnega orkestra Občine Šentjernej vabijo na čaroben večer z glasbo, ki zaznamuje prihajajoče praznike.
Orkester, ki ga bo vodil dirigent Benjamin Burger, vam bo ponudil popotovanje v praznični čas.
Gostja večera bo sopranistka Ema Pavlič, niti med skladbami pa bo s svojim šarmom spletala Vesna Topolovec.
VSTOPNICE: 10 €
Vljudno vabljeni!

ŠIVILJA IN ŠKARJICE
2025-12-09 17:00 - 18:00
Gostujoča topliška gledališka skupina KUD Vesel Teater bo odigrala čudovito otroško predstavo Šivilja in škarjice.
Ob bližajočem se Kettejevem letu 2026 so gledališčniki na oder postavili priljubljeno pravljico, ki jo vsi zagotovo dobro poznajo – zgodbo o ustvarjalnosti, prijaznosti in malih čudežih vsakdanjega sveta.
Šivilja in škarjice (Dragotin Kette), priredba pravljice
KUD Vesel Teater
Režija: Nadja Pršina
Igrajo: Nadja Pršina, Suzana Bradač, Sandra Samida, Marko Pršina
Tehnična oprema: Marko Pršina in Aljaž Aš
O predstavi: V starih časih je bila na nekem gradu šivilja prijazna deklica. Imela je ogromno dela, saj si je grajska gospa želela vedno novih oblek. Utrujena je nekoč pomislila: “Kaj, ko bi jaz imela take škarjice, ki bi kar same obleko urezale?” In takšne škarjice je tudi dobila. Imela jih je do tistega dne, ko je zanje izvedela hudobna grajska gospa …
K ogledu ste vabljeni obiskovalci vseh starosti.
BREZPLAČNE VSTOPNICE
Vljudno vabljeni!

LETNI KONCERT ŠENTJERNEJSKEGA OKTETA
2025-12-13 19:00
Šentjernejski oktet že tradicionalno ob koncu leta vabi na letni koncert, ki bo v soboto, 13. decembra 2025, ob 19. uri v Kulturnem centru Primoža Trubarja.
Člani okteta pripravljajo program, ki izhaja iz ljudske in domače pesmi.
Vabljeni na večer lepega petja.
VSTOPNICE: 10 €

TONI, STAŠA IN ČAROBNA LUČ
2025-12-15 17:00
Napovednik filma

Lutkovno animirani film
DISTRIBUCIJA Demiurg
REŽIJA Filip Pošivač
PRODUKCIJA Češka, Madžarska, Slovaška/2023
Sinhronizirano v slovenščino
Primerno za starost 7+
Trajanje: 82 minut
Deček Toni ima posebno lastnost, s katero se je rodil – žari. Dneve preživlja doma, saj ga preveč zaščitniška starša ne pustita ven, da bi ga ubranila pred svetom. Skrit v svoji sobi sanja o prijateljstvu.
Pred božičem pa se v njihovo hišo priseli nenavadno dekle po imenu Staša. Tonijev bujen domišljijski svet in Stašina odločna neustrašnost se povežeta v iskrenem prijateljstvu. Skupaj se podata na pustolovsko iskanje izvora skrivnostnih pasov teme, ki se občasno priplazijo v hišo in iz nje srkajo svetlobo.
Animirani film je bil na številnih festivalih, prejel je več nagrad: Annecy IFF 2023 (posebna nagrada žirije), Zlin CFF 2023, Pulj IFF 2023, Giffoni CFF 2023 (nagrada), Fantoche IFF Baden 2023, Cinedu CFF Nove mesto nad Vahom 2023, Cinemagic Belfast 2023, Schlingel CFF Chemnitz 2023 (nagrada), Lucas SBB Frankfurt 2023, Cinekid Amsterdam 2023

VSTOPNICE: 7 EUR

POTOPISNA DOŽIVETJA ŠENTJERNEJČANOV
2025-12-16 18:00 - 20:00
Knjižnica Šentjernej in Razvojno izobraževalni center Novo mesto vljudno vabita na potopisno predavanje POTOPISNA DOŽIVETJA ŠENTJERNEJČANOV,
ki bo v torek, 16. decembra 2025, ob 18. uri v Kulturnem centru Primoža Trubarja.
Tokrat vas v sklopu potopisnih večerov z našimi rojaki vabimo na dogodivščine, ki so jih v sklopu humanitarne odprave in potovanja po južni Tanzaniji in Zanzibarju doživeli Larisa Grubič in fizioterapevti brez meja.
Brezplačna udeležba.

Vljudno vabljeni!

BORT ROSS & NOMADI
2025-12-19 19:30
BORT ROSS KONCERT
Bort Ross je vsestranski glasbenik, ki vabi na prijeten večer avtorske glasbe.
Bort se bo predstavil s svojimi Nomadi – glasbeno zasedbo, ki vrhunsko dopolnjuje avtorska besedila in izvaja čutne aranžmaje skladb. Glasba večera bo v vas vzbudila veliko pozornosti in vas ponesla daleč stran, predvsem na čutno stran.
Vljudno vabljeni!

VSTOPNICE: 19 € redna cena, 25 € cena na dan dogodka

BOŽIČNI VEČER Z ORKESTROM AVE
2025-12-20 19:00 - 21:00
Počasi prehajamo v praznični mesec december. Mesec topline, povezanosti in ljubezni. V želji, da z nami doživite prijeten glasbeni večer, vas glasbeniki Orkestra Ave prisrčno vabimo na naš tradicionalni Božični koncert. S pojočimi, navdihujočimi in spevnimi melodijami, vas bomo popeljali v prelep predbožični čas. Poskrbeli bomo za toplo vzdušje, ki ga v nas vzbudi pesem Sveta noč ter se od vas poslovili z mogočno Straussovo koračnico Radetzky Marsch.
VSTOPNICE: 10 € – otroci, dijaki, študentje, upokojenci (samo na blagajni KCPT), 12 € redna cena
Veseli bomo vašega obiska!

PRIČAKOVANJA
2025-12-23 18:00
Večer bomo posvetili bogatemu slovenskemu ljudskemu izročilu,
ki skozi pesem, besedo in gib povezuje preteklost, sedanjost in prihodnost
ter nas spominja na vrednote, na katerih temeljita naša samostojnost in skupnost.
V prijetnem prazničnem vzdušju vam bodo učenci in učitelji
s kulturnim programom pričarali toplino decembrskih dni
ter skupaj z vami obeležili pomembne trenutke naše skupne zgodbe.
Veselimo se vaše prisotnosti.
Osnovna šola Šentjernej

PRAZNIČNA TRŽNICA
2025-12-26 17:00 - 21:00, 2025-12-27 17:00 - 21:00
Občina Šentjernej lepo vabi na druženje s kulturnim programom PRAZNIČNA TRŽNICA,
ki bo v petek, 26. decembra 2025
in v soboto, 27. decembra 2025,
od 17. do 21. ure pred Kulturnim centrom Primoža Trubarja.
Praznična tržnica bo letos potekala pred Kulturnim centrom Primoža Trubarja. Lepo vabljeni, da si letošnje praznike popestrite s prijetnim prazničnim vzdušjem, uživali boste lahko v glasbi in dobrotah lokalnih ponudnikov in društev.
Vljudno vabljeni!

ŠENTJERNEJSKA TRŽNICA - KRATKA POT DO BOGATEGA OKUSA
2025-12-27 09:00 - 12:00
Vabljeni na dobrote s šentjernejskih kmetij
ŠENTJERNEJSKA TRŽNICA – kratka pot do bogatega okusa
v soboto, 27. 12. 2025,
od 9. do 12. ure
na ploščadi pred Kulturnim centrom Primoža Trubarja.
Pristni domači okusi podeželja,
ponudniki pridelkov in izdelkov s šentjernejskih kmetij in
praznično vzdušje.
Veselimo se vašega obiska!

TOK PETELINOV KOKR TRT
2026-01-13 18:00
Ogled kratkega dokumentarnega filma s pogovorom
TOK PETELINOV KOKR TRT

januar 2025 /ob 18. uri / Kulturni center Primoža Trubarja

Film je nastal v okviru delavnice kratkega dokumentarnega filma. Sodelujoči so bili: Neli Hočevar, Lana Lešnjak, Nejc Mikec, Zala Rebernik, Nace Vide, Luka Krmc, Tia Turk, Pika Zupančič, Petra Penca in Zarja Kralj.

Mentorji delavnice: Kaja Cvelbar, Zigo Omerzel, Tomaž Stupar
Scenarij: skupinsko delo
Režija: Zigi Omerzel
Nastopajoči: Neli Hočevar, Lana Lešnjak, Nejc Mikec, Zala Rebernik
Gostje v filmu: Janez Selak, Otilija – zbirka petelinov in glasbil; Mihaela Blatnik, ustanovna članica Društva kmetic Šentjernej; Jože Simončič, dolgoletni ekonom Kartuzije Pleterje
Snemanje/montaža: Tomaž Stupar
Tehnična pomoč: Nace Vide
Dolžina 20 min.

Za pomoč in sodelovanju se zahvaljujemo Kulturnemu centru Primoža Trubarja, Društvu kmetic Šentjernej, Mihaeli Blatnik, Jožetu Simončiču in Janezu Selaku.
Prireditveni in izobraževalni program sofinancira Občina Šentjernej.
Za pomoč pri projekciji filma se zahvaljujemo JP EDŠ.
Projekt je omogočila Občina Šentjernej.
Po projekciji filma sledi pogovorni večer z zanimivimi gosti.
Vljudno vabljeni!

Prost vstop.

POTOPISNA PREDAVANJA ŠENTJERNEJČANOV
2026-01-14 18:00
Knjižnica Šentjernej in Razvojno izobraževalni center Novo mesto vljudno vabita na potopisno predavanje POTOPISNA DOŽIVETJA ŠENTJERNEJČANOV,
ki bo v sredo, 14. januarja 2026, ob 18. uri v Kulturnem centru Primoža Trubarja.
Tokrat vas v sklopu potopisnih večerov z našimi rojaki vabimo na dogodivščine, ki sta jih na potovanju po Mongoliji doživela Jana in Lojze Hosta. Pridružite se nam na prijetnem večeru, polnem zanimivih zgodb, fotografij in druženja.
Brezplačna udeležba.

Vljudno vabljeni!

KAR JE BILO IN KAR BO
2026-01-15 19:30
Tankočutna komedija

PRODUKCIJA Mestno gledališče Ptuj

V slovenskem in črnogorskem jeziku z nadnapisi
PREVOD, REŽIJA IN SCENOGRAFIJA: Samo M. Strelec
GLASBA: Petar Edlan
IGRAJO: Ksenija Mišič, Srdjan Grahovac, Vid Klemenc
Zgodba govori o zakoncih, ki sedita v gledališki dvorani in čakata, da se bo predstava pričela, a se še pred njenim začetkom sporečeta. Ko se predstava na odru le začne, gledališki oder dobi nenavadno moč in gledalca kar posrka vase – dobesedno. Spremljati začneta zgodbo, v kateri nastopata sama. Gledata svojo lastno zgodovino: kako sta se spoznala, zaljubila, dobila otroke. Vendar tu gledališke čarovnije še ni konec. Zdaj lahko izbirata, ali želita pogledati tudi v svojo prihodnost.
Spremljamo njune želje, misli, spomine, pa tudi hrepenenja in strahove.

VSTOPNICE: 22 EUR redna cena, 20 EUR dijaki, študenti in upokojenci

DRŽAVNI PRESEJALNI PROGRAMI V SLOVENIJI
2026-01-20 17:00
Spoštovani,
Razvojno izobraževalni center Novo mesto in Večgeneracijski center SKUPAJ+ v sodelovanju z Nacionalnim inštitutom za javno zdravje
vas vabijo na predavanje z naslovom Državni presejalni programi v Sloveniji, ki bo v torek, 20. januarja 2026, ob 17. uri v avli Kulturnega centra Primoža Trubarja.
Na predavanju bodo predstavljeni vsi preventivni programi, ki so v Sloveniji sistemsko urejeni in tudi njihova nadgradnja.

Predavateljica: Doroteja Kuhar, dr. med. spec., NIJZ in predsednica Društva za boj proti raku Dolenjske in Bele krajine
Vstop prost.

Vljudno vabljeni.

BELO SE PERE NA DEVETDESET
2026-01-22 17:00
Belo se pere na devetdeset

Igrajo: Anica Dobra, Iva Krajnc Bagola, Jurij Zrnec, Lea Cok, Polona Juh, Saša Tabaković, Tjaša Železnik, Vladimir Tintor
Režiser: Marko Naberšnik
Žanr: Drama
Premiera: 20. 11. 2025

Ganljiv, humoren in navdihujoč film o soočanju z boleznijo. Zgodba spremlja Bronjo skozi različna obdobja njenega življenja. Potem ko v otroštvu zaradi raka izgubi mamo, se mora v mladosti s to zahrbtno boleznijo soočiti še sama. Kljub številnim in skoraj nepremostljivim izzivom se Bronja z njimi spoprijema z mešanico solz, smeha in neomajnega optimizma. Film temelji na resnični zgodbi in avtobiografskem romanu z istim naslovom. Doživel je že devet ponatisov.
V vlogi Bronjinega očeta nastopa Jurij Zrnec, v glavni vlogi igra Lea Cok, ki je upodobila starejšo Bronjo, mlajšo verzijo pisateljice pa je zaigrala Mei Rabič. Mlajšega brata Roka je upodobil Jaka Mehle, starejšega pa Žiga Šorli. V vlogi Bronjine mame nastopa Tjaša Železnik, babica je Anica Dobra. Kot ožja sorodnika se v filmu pojavita še Saša Tabaković in Iva Krajnc Bagola.

O KNJIGI:
Belo se pere na devetdeset je pretresljiv, duhovit in navdihujoč roman, ki opisuje življenjsko zgodbo pripovedovalke, odraščajoče v 70. in 80. letih. Njen otroški svet sestavljajo starši, brat Rok, babica Dada, tete in strici, pa benko, albert keksi, Oddaja o morju in pomorščakih, Gavrilović in prenos sarajevskih olimpijskih iger. A čeprav govori o naštetem, je avtobiografski roman predvsem pripoved o odraščanju, soočanju z izgubo in boleznijo, pripoved o udomačevanju strahu in vsem tistem, česar nočemo videti, dokler s tem nismo neizbežno soočeni.
VSTOPNICE: 7 EUR
Ogledu filma bo sledil pogovor z avtorico knjižne pisateljico Bronjo Žakelj.
Vljudno vabljeni!

KONCERT NOVOMEŠKEGA SIMFONIČNEGA ORKESTRA
2026-01-23 19:00
Vabimo vas na koncert Novomeškega simfoničnega orkestra, ki bo v petek, 23. januarja 2026, v Kulturnem centru Primoža Trubarja v Šentjerneju.
Orkester bo s skrbno izbranim programom poskrbel za nepozaben glasbeni večer. Pridružite se nam in doživite moč simfonične glasbe v prijetnem kulturnem ambientu.

Dirigent: Miro Saje

Program koncerta:

Brian Balmages: (Up) Lifted

Antonin Dvořák, Merle Isaac: Simfonija št. 9 »Iz novega sveta«, 1. stavek

Jože Privšek: Zlati prah imaš v očeh

solistka: Nina Strnad

Rok Golob: Samota

solistka: Nina Strnad

Tilen Slakan: Elegija in Tone Pavček: Čudenje

recitatorka: Eva Novak

Jure Robežnik: Orion

solistka: Nina Strnad

James Horner, prir. John Moss: Titanic

Foto: R. Kokol

Program povezuje: Eva Novak

VSTOPNICE: 8 EUR redna cena, 1 EUR za osnovnošolce in učence Glasbene šole Marjana Kozine Novo mesto

ŠENTJERNEJSKA TRŽNICA - kratka pot do bogatega okusa
2026-01-24 09:00 - 12:00
Vabljeni na dobrote s šentjernejskih kmetij
ŠENTJERNEJSKA TRŽNICA – kratka pot do bogatega okusa
v soboto, 24. 1. 2026,
od 9. do 12. ure
na ploščadi pred Kulturnim centrom Primoža Trubarja.
Pristni domači okusi podeželja,
ponudniki pridelkov in izdelkov s šentjernejskih kmetij in
prijetno vzdušje.
Veselimo se vašega obiska!

ŠKRATKA SLADKA
2026-01-27 17:00
Gledališka predstava
Otroški abonma in izven
ŠKRATKA SLADKA

Produkcija: KUKUC gledališče
REŽIJA IN SCENARIJ: Urška Raščan
IGRATA: Gašper Lenart in Petra Jauk
Teta Omleta je skrila namige in vsi škratje iz Sladkodola so na lovu za skritim zakladom. Tudi Škratka Sladka, ki bo tokrat prispela v čudovit kraj, kjer jo pričaka kopica nasmejanih otrok. Otrok, ki imajo s seboj čarobne prstke in z veseljem pomagajo mali škratki, ko ji zmanjka orehov, ko se iz pečice kadi še preden je uspela prešteti do deset, ko se njen prijatelj noče igrati s samorogi, ko ji uide »nagajiva moka« in ji zlata ribica izpolni samo dve želji.
PRIMERNO ZA STAROST 3 + TRAJANJE 35 minut
FOTO: Samo Tanacek

VSTOPNICE: 7 EUR

BELO SE PERE NA DEVETDESET - ponovitev predvajanja filma
2026-02-02 18:00
BELO SE PERE NA DEVETDESET – ponovitev predvajanja filma

Igrajo: Anica Dobra, Iva Krajnc Bagola, Jurij Zrnec, Lea Cok, Polona Juh, Saša Tabaković, Tjaša Železnik, Vladimir Tintor
Režiser: Marko Naberšnik
Žanr: Drama
Premiera: 20. 11. 2025

Ganljiv, humoren in navdihujoč film o soočanju z boleznijo. Zgodba spremlja Bronjo skozi različna obdobja njenega življenja. Potem ko v otroštvu zaradi raka izgubi mamo, se mora v mladosti s to zahrbtno boleznijo soočiti še sama. Kljub številnim in skoraj nepremostljivim izzivom se Bronja z njimi spoprijema z mešanico solz, smeha in neomajnega optimizma. Film temelji na resnični zgodbi in avtobiografskem romanu z istim naslovom. Doživel je že devet ponatisov.
V vlogi Bronjinega očeta nastopa Jurij Zrnec, v glavni vlogi igra Lea Cok, ki je upodobila starejšo Bronjo, mlajšo verzijo pisateljice pa je zaigrala Mei Rabič. Mlajšega brata Roka je upodobil Jaka Mehle, starejšega pa Žiga Šorli. V vlogi Bronjine mame nastopa Tjaša Železnik, babica je Anica Dobra. Kot ožja sorodnika se v filmu pojavita še Saša Tabaković in Iva Krajnc Bagola.

O KNJIGI:
Belo se pere na devetdeset je pretresljiv, duhovit in navdihujoč roman, ki opisuje življenjsko zgodbo pripovedovalke, odraščajoče v 70. in 80. letih. Njen otroški svet sestavljajo starši, brat Rok, babica Dada, tete in strici, pa benko, albert keksi, Oddaja o morju in pomorščakih, Gavrilović in prenos sarajevskih olimpijskih iger. A čeprav govori o naštetem, je avtobiografski roman predvsem pripoved o odraščanju, soočanju z izgubo in boleznijo, pripoved o udomačevanju strahu in vsem tistem, česar nočemo videti, dokler s tem nismo neizbežno soočeni.

VSTOPNICE: 7 EUR

Vljudno vabljeni.

SLAVNOSTNA AKADEMIJA
2026-02-06 19:00
Občina Šentjernej v sodelovanju z Osnovno šolo Šentjernej
vas v počastitev SLOVENSKEGA KULTURNEGA PRAZNIKA vljudno vabi na slavnostno akademijo
»ČLOVEK MORA IMETI SANJE, DA LAHKO ŽIVI,«
ki bo v petek, 6. februarja 2026, ob 19. uri v Kulturnem centru Primoža Trubarja v Šentjerneju.
Slavnostni govornik bo antropolog prof. dr. Dan Podjed.
Na slovesnosti bodo učencem Osnovne šole Šentjernej podeljena
priznanja in plakete SLAVČEK za dosežke na kulturnem področju.

BREZPLAČNE VSTOPNICE
Vljudno vabljeni.

KRVODAJALSKA AKCIJA
2026-02-11 07:00 - 12:00
Vabimo vas na terensko krvodajalsko akcijo, ki bo v
sredo, 11. FEBRUARJA 2026, v KC Primoža Trubarja, med 7. in 12. uro.
Krvodajalsko akcijo bo izvedel Zavod Republike Slovenije za transfuzijsko medicino.

POMEMBNA navodila za krvodajalce:
Krvodajalci vabljeni, da svoj prihod napoveste na eni od telefonskih številk: 051/389 270, 051/671 147 ali 030/716 796.
Pokličete lahko vsak dan, od 7. do 21. ure.
Za sprejem je potreben osebni dokument s fotografijo, za potrdilo o udeležbi na krvodajalski akciji pa zdravstvena izkaznica.
Krvodajalstvo sodi med najširše organizirane humanitarne akcije. Gre za najvišjo obliko pomoči med ljudmi, saj krvodajalci darujejo kri za neznanca, prostovoljno in brez plačila.
Vsaka kapljica darovane krvi šteje.
Vljudno vabljeni!

GUTENWERD - VSAKDANJIK V SREDNJEM VEKU
2026-02-12 18:00
Vljudno vas vabimo na odprtje razstave GUTENWERD – vsakdanjik v srednjem veku,
ki bo v četrtek, 12. februarja 2026, ob 18. uri, v Kulturnem centru Primoža Trubarja v Šentjerneju.

Razstavo, ki predstavlja vsakdanje življenje v srednjeveški urbani naselbini Gutenwerd, je pripravil Narodni muzej Slovenije v sodelovanju z Občino Šentjernej in Kulturnim centrom Primoža Trubarja.

Prisotne bodo nagovorili:
– dr. Boštjan Laharnar, vodja Arheološkega oddelka Narodnega muzeja Slovenije,
– dr. Tomaž Nabergoj, kustos Narodnega muzeja Slovenije,
– Jože Simončič, župan Občine Šentjernej.

Večer bodo obogatili člani glasbene skupine Gita in Janez Rodič.

Razstava bo na ogled do 17. maja 2026.

Vabljeni na vodstvo po razstavi, ki bo v torek, 3. marca 2026, ob 17. uri.
Po razstavi bo vodil dr. Tomaž Nabergoj.

Razstava je na ogled: v popoldanskem času: torek in sreda od 13.00 do 15.00, četrtek od 13.00 do 18.00 ure ter v dopoldanskem času od ponedeljka do petka, od 8.00 do 15.00 ure po predhodnem dogovoru na 07 39 31 371 ali blagajna@kc-sentjernej.si

Vabljeni na odprtje razstave Gutenwerd – vsakdanjik v srednjem veku, ki jo v sodelovanju pripravljata Občina Šentjernej in Narodni muzej Slovenije. Razstava skozi arheološke najdbe in pripovedne vsebine oživlja zgodovino nekdanjega Gutenwerda ter njegovo vlogo v prostoru in času.

Vljudno vabljeni.

ŠENTJERNEJSKA TRŽNICA - kratka pot do bogatega okusa
2026-02-14 09:00 - 12:00
Vabljeni na dobrote s šentjernejskih kmetij
ŠENTJERNEJSKA TRŽNICA – kratka pot do bogatega okusa
v soboto, 14. 2. 2026,
od 9. do 12. ure
na ploščadi pred Kulturnim centrom Primoža Trubarja.
Pristni domači okusi podeželja,
ponudniki pridelkov in izdelkov s šentjernejskih kmetij in
prijetno vzdušje.
Veselimo se vašega obiska!
